**Arantxa Echevarría**, nada en Bilbao en 1968, é unha directora, guionista e produtora de cinema e televisión española. En 2018, converteuse na primeira directora de cine español seleccionada na Quincena de Realizadores do Festival de Cannes pola súa ópera prima *Carmen y Lola*.

Traxectoria
-----------

Echevarría estudou Ciencias da Imaxe na Universidade Complutense de Madrid e especializouse en Realización Audiovisual no CMA da mesma universidade e produción cinematográfica no Sidney Community College en Síyney (Australia). Desde 1991, Echevarría desenvolve a súa carreira profesional na industria audiovisual, compaxinando traballos en publicidade e cine. Para Televisión Española dirixiu *Cuestión de pelotas*, unha reportaxe de Documentos TV sobre as mulleres futbolistas que, en lugar de ser contratadas polo seu talento deportivo, ocupaban postos como limpadoras. A emisión deste documental obrigou a Real Federación Española de Fútbol a regularizar a situación laboral e deportiva destas mulleres.

En 2014, a súa curtametraxe *De noche y de pronto*, protagonizada por Javier Godino e Alicia Rubio foi nomeada aos premios Goya na súa 28 edición e recibiu o premio á mellor curtametraxe no festival Etheria Film Night en Os Ánxeles. Un ano despois, en 2015, Echevarría coescribiu o guión da longametraxe *El resto de mi vida* xunto a Martín Costa, o seu director, e dirixiu a curtametraxe *Yo, Presidenta* que se estreou no Festival de Cine de Medina del Campo e no que apareceu por última vez antes do seu falecemento a actriz española Chus Lampreave. Nesta mesma curtametraxe, o divulgador científico Eduard Punset realizou un cameo interpretándose a si mesmo.

A súa experiencia profesional como curtametraxista reflíctese no libro *59 Directoras de* *Cortometrajes* onde o cineasta experto na curtametraxe española, Miguel Ángel Escudero, recolle o testemuño de cineastas e a súa relación co mundo da curtametraxe.

Recoñecemento
-------------

Arantxa Echevarría nos Premios Goya 2019
Os seus primeiros pasos na dirección comezaron coa curtametraxe *Panchito*, unha traxicomedia con actores non profesionais que recibiu, entre outros, o premio Telemadrid. *De noche y de pronto*, un suspense psicolóxico dirixido en 2014, foi nomeado a mellor curtametraxe na XXVIII edición dos Premios Goya. A curtametraxe *El último bus*, recibiu o prestixioso premio de mellor proxecto do Festival de Medina del Campo.

En 2017, Echevarría dirixiu a súa primeira longametraxe *Carmen y Lola* que foi nomeada a oito premios Goya 2019: película, guión orixinal (Arantxa Echevarria), dirección novel (Arantxa Echevarria), actriz revelación (Rosy Rodríguez e Zaira Romero), actor revelación (Moreno Borja), actriz secundaria Carolina Yuste) e canción orixinal ("Me vas a extrañar", de Paco de la Rosa). A película foi finalista do premio Julio Alejandro da Sociedade Xeral de Autores e Editores (SGAE). Ademais, a súa ópera prima foi seleccionada en abril de 2018 para a Quincena de Realizadores (unha sección paralela que cumpre 50 anos) para realizar a súa estrea mundial no marco do Festival de Cannes, onde tamén optou ao premio *Caméra d'or* á Mellor Ópera Prima. Así mesmo gañou o premio Dunia Ayaso no Festival de Valladolid de 2018 e tres premios no Toulouse Cinespaña (actor, Premio do Público e Violette d'Or).

Nomeada á mellor dirección novel na 33ª edición dos Premios Goya, o 2 de febreiro de 2019, resultou gañadora e recibiu o devandito premio, pola súa película Carmen y Lola.

Filmografía
-----------

* 2010 – *Panchito*. Curtametraxe. Telemadrid. Semana del corto de Madrid.
* 2010 – *Cuestión de pelotas*. Documental. Documentos TV. Televisión Española.
* 2012 – *Don Enrique de Guzmán*. Curtametraxe de ficción.
* 2013 – *De noche y de pronto*. Curtametraxe.
* 2015 – *El solista de la orquesta*. Documental.
* 2015 – *Yo, Presidenta*. Curtametraxe.
* 2016 – *El último bus*. Curtametraxe.
* 2018 – *Carmen y Lola*. Longametraxe.

Notas
-----

1. ↑  "Guía "marvelófila" para saberlo todo (o casi) sobre 'Los Vengadores: Infinity War'". *eldiario.es* (en castelán). Consultado o 28 de abril de 2018.
2. ↑  "Los españoles Jaime Rosales y Arantxa Echevarría presentan sus películas en la Quincena de Cannes - RTVE.es". *RTVE.es* (en castelán). 17 de abril de 2018. Consultado o 30 de abril de 2018.
3. 1 2  "Documentos TV. "Cuestión de pelotas" - RTVE.es". *RTVE.es* (en castelán). 14 de octubre de 2010. Consultado o 28 de abril de 2018.
4. ↑  "De noche y de pronto » Premios Goya 2018" (en castelán). Consultado o 7 de mayo de 2018.
5. ↑  "Etheria Film Night - Short Horror, Science Fiction, Fantasy, Action, and Thrillers directed by women" (en inglés). Consultado o 7 de mayo de 2018.
6. ↑  Castro, Amanda. "59 Directoras de Cortometrajes. Perfiles de Cineastas Españolas" (en inglés). Arquivado dende o orixinal o 14 de novembro de 2016. Consultado o 7 de mayo de 2018.
7. ↑  info@ateccs.com, Atec Creative Solutions,. "Historia Nuevos Realizadores". *Historia Nuevos Realizadores* (en castelán). Arquivado dende o orixinal o 02 de xullo de 2020. Consultado o 7 de mayo de 2018.
8. ↑  "Películas » Premios Goya 2018" (en castelán). Consultado o 28 de abril de 2018.
9. ↑  "Un "gran número" de empresas vascas en el Marché du Film de Cannes". *www.diariovasco.com* (en castelán). Arquivado dende o orixinal o 29 de abril de 2018. Consultado o 28 de abril de 2018.
10. ↑  "Carmen y Lola".
11. ↑  "Finalistas del Premio SGAE de Guion Julio Alejandro 2016" (en castelán). Arquivado dende o orixinal o 04 de decembro de 2020. Consultado o 28 de abril de 2018.
12. ↑  Vasca, EiTB Radio Televisión Pública. "La bilbaína Arantxa Echevarría, en la Quincena de Cannes con su ópera prima" (en castelán). Consultado o 28 de abril de 2018.
13. ↑  Riaño, Peio H. (3 de febrero de 2019). "Arantxa Echevarría anima a los retrógrados a ver una película de "lesbianas, gitanas y mujeres"". *El País* (en castelán). ISSN 1134-6582. Consultado o 3 de febrero de 2019.
14. ↑  "Los Goya 2019 apuestan por la diversidad: 'Carmen y Lola' gana los premios a mejor dirección novel y mejor actriz secundaria" (en castelán). 3 de febrero de 2019. Consultado o 3 de febrero de 2019.
15. ↑  "Panchito » Premios Goya 2018" (en castelán). Consultado o 7 de mayo de 2018.

Véxase tamén
------------

### Ligazóns externas

* Filmografía de Arantxa Echevarría.

|  |  |
| --- | --- |
| Control de autoridades | 
* Wd: Q52269021
* WorldCat
* VIAF: 304923483
* BNE: XX5310994
* GND: 1196639302
* IMDb: nm0248401
* TMDb: 1302077

 |